قريب نعرفو شكون اللي كان وراء المقاطعة اللي ضربات 3 شركات “افريقيا” و”سيدي علي” و”دانون”. رئيس التجمع الوطني للاحرار عزيز اخنوش قال باللي هاد الشي غادي يتعرف. هاد الشي جا بعد ما نشرات “لاتريبون” الفرنسية تقرير على الموضوع وكشفت ان وراء هاد الشي كاينين اسلاميين. رئيس التجمع الوطني للاحرار قال باللي “من هنا لشهرين غادي يتعرف كلشي على المقاطعة”. رشيد الطالبي العلمي القيادي فنفس الحزب اكد البارح فافتتاح الجامعة الصيفية لشبيبة الحزب باللي اللي كان ورا هاديك المقاطعة “قريب يتعرف”. صحيفة “لاتريبون” الفرنسية هدرات على حملة لاستهداف الاقتصاد المغربي وضربه وتحدثت عن وجود اسلاميين ورا هاد الشي. 
شكون دار المقاطعة؟ اخنوش: من هنا لشهرين نعرفو والطالبي العلمي: قريب كلشي يتعرف و”لاتريبون” كتاهم الاسلاميين